Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 4. melléklet a 31/2010. (V. 13.) EüM rendelethez
Paragraph Index: 491

3. Finanszírozás rendje, finanszírozási algoritmus 3.1. A finanszírozási algoritmus részletezése 1: Az ESA terápia a következő tumoros kórképek kezelése során alkalmazható: BNO: C62, C50, C34, C82-85, 88, 90-91, C56-57. 2: A beteg szérum Hgb szintje 10 g/dl vagy ez alatt kell, hogy legyen az ESA terápia megkezdése előtt. 3.1.1. A kezelés megkezdése előtt az anémia etiológiájának vizsgálata szükséges Az ESA készítmények kizárólag kemoterápia okozta anémia (4) kezelésére használhatók. Egyéb okok: daganat okozta (3) és egyéb más ok, például sugárterápia (5) miatti anémia kezelésére nincs törzskönyvezve. 3.1.2. Az alkalmazott kemoterápia célja 6: Az ESA terápia kizárólag nem kuratív (7) céllal alkalmazott kemoterápia mellett adható. Kuratív (8) célú kemoterápia mellett nem finanszírozott az ESA terápia. A kemoterápia célját a kezelőorvos dönti el. 3.1.3. Tünetek vizsgálata 9: Amennyiben a betegnél még nem jelentkeznek tünetek, obszerváció és szükség szerint vaspótlás (10) javasolt. 11: Az ESA terápia a tünetekkel járó anémia kezelésében alkalmazható. Objektív tünetek lehetnek: perifériás ödéma, tachycardia, tachypnoe. Szubjektív tünetek: mellkasi fájdalom, terhelésre jelentkező dyspnoe, fáradtság érzés, szédülés, gyengeség, fülzúgás. 3.1.4. Vasháztartás rendezése 12: Az ESA terápia bevezetése előtt a beteg vasháztartását rendezni kell, és ezt a betegdokumentációban is rögzíteni kell. Ez történhet orális vagy parenterális vaskészítményekkel egyaránt. Akkor fontos vasat vizsgálni és pótolni, ha az anaemia mikrocytás. 3.1.5. Előny és kockázat (risk/benefit) mérlegelése 13: Az ESA terápia megkezdése csak a beteggel való közös döntés eredménye lehet. A beteget teljeskörűen tájékoztatni kell a kezelés céljáról, a várható eredményekről és a kockázatokról. Az általános betegtájékoztatás során ki kell térni az ESA kezelés lehetséges mellékhatásaira. Figyelembe kell venni, hogy a gyorsan osztódó lymphomák (kuratív esetek) terápiájában alkalmazott ESA hatása a beteg túlélése szempontjából kérdéses. 3.1.6. ESA terápia megkezdése 14: a fenti feltételek szerint az ESA terápia elkezdhető a készítmények alkalmazási előirataiban foglalt dozírozás szerint. 3.1.7. ESA terápia eredményességének megítélése a haematológiai paraméterek mentén 15: Reagál: a Szérum Hgb szint változás nagyobb, mint 1 g/dl vagy a retikulocitaszám nagyobb, mint 40.000 sejt/μl 4-6 hetes ESA terápiát követően. A 4 hét az epoetin készítményekre, a 6 hét a darbepoetin alfa készítményre vonatkozik. A dózistitrálás alapja a Hgb célérték fenntartása, vagyis a lehető legalacsonyabb dózisra kell a beteget beállítani, amivel még a célérték fenntartható (16-17). 18: Nem reagál: a fenti paraméterek nem teljesülnek 4-6 hét kezelést követően. Ebben az esetben dózisemelés/dózisismétlés lehetséges (19) a gyógyszerek alkalmazási leiratai szerint, majd a hematológiai paraméterek újraértékelése következik a 8-9. héten. 3.1.8. Terápia befejezése 20: Amennyiben az emelt dózissal 8-9 héten belül reagál (fenti kritériumok szerint), dózistitrálás

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes